મુંબઈ: મંગળવારે શેરબજારે ફરી નવી રેકોર્ડ હાઈ સપાટી બનાવી છે. શેરબજારની શરૂઆતમાં સેન્સેક્સ 37,876ની સપાટીએ પહોંચી ગયો હતો જ્યારે નિફ્ટીએ 11,428ની સપાટીને ટચ કર્યું હતું. જોકે વેપાર દરમિયાન સેન્સેક્સ ટૂંક સમયમાં જ 37,707ની સપાટીએ આવી ગયો હતો. જ્યારે નિફ્ટી 11,400ની સપાટીએ વેપાર કરી રહ્યો છે. ટ્રેડિંગ દરમિયાન મેટલ અને ઓટો શેરમાં સારી તેજી જોવા મળી છે. જોકે બેન્કિંગ શેરોમાં ઘટાડો જોવા મળ્યો હતો. મિડકેપમાં ખરીદી સારી થઈ રહી છે. સોમવારે સેન્સેક્સ 136 પોઈન્ટ વધીને 37,692 અને નિફ્ટી 26 અંક વધીને 11,387ની સપાટીએ બંધ થયા હતા.